
Број: 19.041/68-60/2026.
Датум: 29.10.2026. године


На основу члана 148. Закона о високом образовању (''Службени гласник Републике Српске'', број: 67/20 и 107/24), и члана 4. став (1) Правилника о суфинансирању међународне размјене студената и академског особља (''Службени гласник Републике Српске'', број: 42/25), Министарство за научнотехнолошки развој и високо образовање Републике Српске расписује 


ЈАВНИ КОНКУРС
за суфинансирање међународне размјене студената и академског особља 


I
Расписује се Јавни конкурс за суфинансирање међународне размјене студената и академског особља за академску 2026/27. годину за:

1) одлазак редовних студената сва три циклуса студија са акредитованих јавних високошколских установа (у даљем тексту: високошколске установе) из Републике Српске (у даљем тексту: Република), ради студирања на високошколским установама у иностранству, као и ради обављања стручне студентске праксе у иностранству,
2) одлазак академског особља са акредитованих јавних високошколских установа из Републике у иностранство ради образовног и/или научноистраживачког, односно културно-умјетничког рада на високошколским установама и/или научноистраживачким, односно културно-умјетничким установама и скуповима у иностранству, 
3) долазак студената сва три циклуса студија са акредитованих високошколских установа из иностранства ради студирања на високошколским установама у Републици, као и ради обављања стручне студентске праксе на високошколским установама и/или научноистраживачким установама, односно културно-умјетничким установама у Републици, 
4) долазак академског особља са акредитованих високошколских установа из иностранства ради образовног и/или научноистраживачког, односно културно-умјетничког рада на високошколским установама и/или научноистраживачким, односно културно-умјетничким установама и скуповима у Републици.

II
1) Студирање у смислу члана 1. т. 1) и 3) овог конкурса подразумијева студирање које не може бити краће од једног семестра, нити дуже од једне академске године, након чега се студент враћа на матичну високошколску установу и довршава уписани студијски програм. 
2) Студенти из става 1. овог члана који обављају размјену ради студирања треба да остваре најмање три ECTS бода за сваки мјесец проведен у размјени.  
3) Размјена студената из става 1. овог члана не може обухватати студенте прве године студија. 
4) Под стручном студентском праксом из става 1. овог члана подразумијева се стручна пракса студената која не може бити краћа од 15 дана, нити дужа од шест мјесеци. 
5) Размјена академског особља из члана 1. т. 2) и 4) овог конкурса не може трајати краће од 15 дана, нити дуже од шест мјесеци, након чега се наставник, односно сарадник враћа у матичну високошколску установу. 
6) Академско особље из става 5. овог члана које обавља размјену ради образовног рада обавезано је да одржи најмање три часа наставе током сваке седмице боравка.  


ОПШТИ УСЛОВИ ЗА СУФИНАНСИРАЊЕ

III
(1) За суфинансирање међународне размјене из члана 1. тачка 1) овог конкурса може конкурисати кандидат који испуњава сљедеће опште услове: 
1) да је држављанин Републике и БиХ, 
2) да има статус редовног студента и најмање 45 ECTS бодова, 
3) да студент није обнављао ниједну годину студија или да је имао само једну обнову у текућем циклусу студирања, 
4) да има саглaснoст мaтичнe високошколске установе зa oдлaзaк на међународну размјену и 
5) да је добио пoзивнo писмo од прихватне високошколске установе. 
(2) За суфинансирање међународне размјене из члана 1. тачка 2) овог конкурса може конкурисати кандидат који испуњава сљедеће опште услове:
1) да је држављанин Републике и БиХ, 
2) да је запослен у радном односу са пуним радним временом на јавној високошколској установи, 
3) да има саглaснoст мaтичнe високошколске установе зa oдлaзaк на међународну размјену и 
4) да је добио пoзивнo писмo од прихватне високошколске установе и/или научноистраживачке установе, односно културно-умјетничке установе, конференције или научног скупа. 
(3) Потребна документација за одлазак редовних студената и академског особља са јавних високошколских установа из Републике у иностранство, којом се потврђује испуњеност општих услова из ст. 1. и 2. овог члана садржана је у обрасцу пријаве на конкурс, који се налази у Прилогу 1. Правилника о суфинансирању међународне размјене студената и академског особља. 
(4) Уколико се међународна размјена кандидата из члана 1. т. 1) и 2) овог конкурса финансира из другог програма размјене као извора финансирања у износу већем од 80% од износа за финансијску подршку прописану законом и надлежним правилником, кандидат се не може суфинансирати на основу овог конкурса.

IV
(1) За суфинансирање међународне размјене из члана 1. тачка 3) овог конкурса може конкурисати кандидат који испуњава сљедеће опште услове: 
1) да није држављанин Републике и БиХ, 
2) да има статус редовног студента и најмање 45 ECTS бодова, 
3) да студент није обнављао ниједну годину студија или да је имао само једну обнову у текућем циклусу студирања, 
4) да има саглaснoст мaтичнe високошколске установе зa oдлaзaк на међународну размјену и 
5) да је добио пoзивнo писмo од прихватне високошколске установе. 
(2) За суфинансирање међународне размјене из члана 1. тачка 4) овог конкурса може конкурисати кандидат који испуњава сљедеће опште услове: 
1) да није држављанин БиХ, 
2) да има саглaснoст мaтичнe високошколске установе зa oдлaзaк на међународну размјену и 
3) да је добио пoзивнo писмo од прихватне високошколске установе и/или научноистраживачке установе, односно културно-умјетничке установе, конференције или научног скупа. 
(3) Потребна документација за долазак редовних студената и академског особља из акредитованих високошколских установа из иностранства у високошколске установе у Републици, којом се потврђује испуњеност општих услова из ст. 1. и 2. овог члана садржана је у обрасцу пријаве за конкурс који се налази у Прилогу 2. Правилника о суфинансирању међународне размјене студената и академског особља. 
(4) Уколико се међународна размјена кандидата из члана 1. т. 3) и 4) овог конкурса финансира из другог програма размјене као извора финансирања у износу већем од 80% од износа за финансијску подршку прописану законом и надлежним правилником кандидат се не може суфинансирати на основу овог конкурса. 
(5) Студенти који студирају и академско особље које изводи наставу у иностранству, уз оригинал или овјерену фотокопију документације из става 3. овог члана на страном језику, треба да доставе превод судског тумача на један од службених језика у Босни и Херцеговини.
ПОТРЕБНА ДОКУМЕНТАЦИЈА

Пријава на конкурс подноси се на одговарајућем обрасцу (Прилог број 1 и Прилог број 2) као и табеле финансијске подршке мобилности (прилог број 3 и 4) који кандидат може преузети са интернет странице Министарства за научнотехнолошки развој и високо образовање.

Уз уредно попуњен образац пријаве из Прилога број 1, подносиоци (студенти и академско особље који одлазе у размјену) су обавезни доставити сљeдећу документацију у оригиналу или овјереној фотокопији: 

1. Увјерење о држављанству, не старије од шест мјесеци,
2. Увјерење о пребивалишту, не старије од шест мјесеци,
3. Овјерена копија пасоша, не старијa од шест мјесеци,
4. Europass CV, https://europass.cedefop.europa.eu/en/documents/curriculum-vitae, не старији од датума објављивања овог конкурса,
5. Мотивационо писмо, не старијe од датума објављивања овог конкурса,
6. Писмо препоруке са контакт подацима особе која даје препоруку, не старијe од датума објављивања овог конкурса,
7. [bookmark: _GoBack]Уговор о учењу/пракси - документ о размјени који потписују институција слања, институција пријема и студент, а на основу кога се врши признавање (за студенте), не старији од шест мјесеци,
8. План наставе/истраживања/обуке којим се утврђују обавезе кандидата у размјени, а који потписују институције пријема, слања и кандидат (за академско особље), не старији од шест мјесеци,
9. Позивно писмо од прихватне ВШУ и/или научно-истраживачке установе, односно културно-умјетничке установе, не старије од шест мјесеци,
10. Увјерење o зaпoслeњу - Угoвoр o рaду/дjeлу нa мaтичнoj устaнoви, тe дa ћe Угoвoр вaжити зa цjeлoкупнo вриjeмe трajaњa бoрaвкa нa иностраној висoкoшкoлскoj устaнoви (зa aкaдeмскo oсoбљe), не старијe од датума објављивања овог конкурса,
11. Саглaснoст рeктoрa/дeкaнa зa oдсуствo кaндидaтa са високошколске установе/рaднoг мjeстa зa вриjeмe плaнирaнe мoбилнoсти, не старијa од датума објављивања овог конкурса,
12. Потврда о познавању енглеског језика/језика земље у коју кандидат одлази у размјену,
13. Потврда о статусу редовног студента (за студенте), не старијa од шест мјесеци,
14. Увјерење о положеним испитима из претходних година студија са просјечном оцјеном за први,  други и трећи циклус студија, не старијe од датума објављивања овог конкурса,
15. Потврда да студент није обнављао ниједну годину у току студија, или да је имао само једну обнову у текућем циклусу студија (за студенте), не старија од датума објављивања овог конкурса,
16. Диплома о зaвршеном циклусу студија (за студенте),
17. Фото-копија текућег рачуна са рачуном банке код које је текући рачун отворен.



Уз уредно попуњен образац пријаве из Прилога број 2), подносиоци (студенти и академско особље који долазе у размјену) су обавезни доставити сљeдећу документацију у оригиналу или овјереној фотокопији: 

1. Увјерење о држављанству, не старије од шест мјесеци,
2. Овјерена копија пасоша, не старијa од шест мјесеци,
3. Europass CV, https://europass.cedefop.europa.eu/en/documents/curriculum-vitae, не старији од датума објављивања овог конкурса,
4. Мотивационо писмо, не старије од датума објављивања овог конкурса,
5. Писмо препоруке са контакт подацима особе која даје препоруку, не старије од датума објављивања овог конкурса,
6. Уговор о учењу/пракси - документ о размјени који потписују институција слања, институција пријема и студент, а на основу кога се врши признавање (за студенте), не старији од шест мјесеци,
7. План наставе/истраживања/обуке којим се утврђују обавезе кандидата у размјени, а који потписују институције пријема, слања и кандидат (за академско особље), не старији од шест мјесеци,
8. Позивно писмо од прихватне ВШУ и/или научно-истраживачке установе, односно културно-умјетничке установе, не старије од шест мјесеци,
9. Дoкaз o зaпoслeњу – Угoвoр o рaду/дjeлу нa мaтичнoj устaнoви, тe дa ћe Угoвoр вaжити зa цjeлoкупан период бoрaвкa нa иностраној висoкoшкoлскoj устaнoви (зa aкaдeмскo oсoбљe), не старији од датума објављивања овог конкурса,
10. Потврда о познавању једног од језика конститутивних народа/језика на којем се изводи настава на студијском програму за кандидате који долазе у размјену,
11. Потврда о статусу студента (за студенте), не старијa од шест мјесеци,
12. Увјерење о положеним испитима из претходних година студија са просјечном оцјеном за први,  други и трећи циклус студија, не старије од датума објављивања овог конкурса,
13. Потврда да студент није обнављао ниједну годину у току студија, или да је имао само једну обнову у текућем циклусу студија (за студенте), не старија од датума објављивања овог конкурса,
14. Диплома о зaвршеном циклусу студија (за студенте),
15. Фото-копија текућег рачуна са рачуном банке код које је текући рачун отворен. 


Поступак додјеле средстава за суфинансирање међународне размјене студената и академског особља, износи за суфинансирање, критеријуми за утврђивање ранг-листа и остало прописани су Правилником о суфинансирању међународне размјене студената и академског особља („Службени гласник Републике Српске“, број: 42/25), а који је доступан на овом ЛИНКУ, тј. на интернет страници Министарства за научнотехнолошки развој и високо образовање, Правни и административни оквир, Ресор за високо образовање, Подзаконски акти из области студентског стандарда.

Подносиоци пријава морају имати отворен властити текући рачун, искључиво у домаћој (КМ) валути. 




Пријаве са потребном документацијом достављају се лично или путем поште на адресу:


Министарство за научнотехнолошки развој и високо образовање 
Републике Српске
Ресор за високо образовање
''Јавни конкурс за међународну размјену студената и академског особља''
Трг Републике Српске 1 
78000 Бања Лука




Јавни конкурс биће објављен на интернет страници Министарства за научнотехнолошки развој и високо образовање и остаје отворен 30 дана од дана објављивања. 


Ранг-листа кандидата ће бити објављена на интернет страници Министарства за научнотехнолошки развој и високо образовање.

